CELEX: 31986R0270
Language: el
Date: 1986-02-06 00:00:00
Title: Κανονισμός (ΕΟΚ) αριθ. 270/86 της Επιτροπής της 6ης Φεβρουαρίου 1986 για την παράταση ισχύος, κατά την περίοδο εμπορίας 1986, του κανονισμού (ΕΟΚ) αριθ. 301/85 για την παρέκκλιση από τους κανόνες ποιότητας για τις πιπεριές και τις γλυκιές πιπεριές για την περίοδο εμπορίας 1985

Avis juridique important

|

31986R0270

Κανονισμός (ΕΟΚ) αριθ. 270/86 της Επιτροπής της 6ης Φεβρουαρίου 1986 για την παράταση ισχύος, κατά την περίοδο εμπορίας 1986, του κανονισμού (ΕΟΚ) αριθ. 301/85 για την παρέκκλιση από τους κανόνες ποιότητας για τις πιπεριές και τις γλυκιές πιπεριές για την περίοδο εμπορίας 1985  

Επίσημη Εφημερίδα αριθ. L 032 της 07/02/1986 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 270/86 ΤΗΣ ΕΠΙΤΡΟΠΗΣ  της 6ης Φεβρουαρίου 1986  για την παράταση ισχύος, κατά την περίοδο εμπορίας 1986, του κανονισμού (ΕΟΚ) αριθ. 301/85 για την παρέκκλιση από τους κανόνες ποιότητας για τις πιπεριές και τις γλυκιές πιπεριές για την περίοδο εμπορίας 1985  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 2 παράγραφος 2 δεύτερο εδάφιο,  Εκτιμώντας:  ότι οι κανόνες ποιότητας για τις πιπεριές και τις γλυκιές πιπεριές καθορίστηκαν στο παράρτημα του κανονισμού (ΕΟΚ) αριθ. 2397/76 της Επιτροπής (3)·  ότι σημειώθηκε σημαντική εξέλιξη στην πώληση των πιπεριών σε μικρές συσκευασίες, και ιδίως όσον αφορά την ομογένεια του προϊόντος· ότι οι κανόνες ποιότητας πρέπει να λαμβάνουν υπόψη αυτή την κατάσταση·  ότι πρέπει, ως εκ τούτου, εκ νέου να παραταθεί προσωρινά η παρέκκλιση από τους κανόνες ποιότητας για τις πιπεριές ή τις γλυκιές πιπεριές, όπως ορίστηκε από τον κανονισμό (ΕΟΚ) αριθ. 301/85 της Επιτροπής (4)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1986, η παρέκκλιση από τις διατάξεις του παραρτήματος του κανονισμού (ΕΟΚ) αριθ. 2397/76, όπως προβλέπεται από τον κανονισμό (ΕΟΚ) αριθ. 301/85, εξακολουθεί να ισχύει.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Φεβρουαρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 362 της 20. 2. 1985, σ. 8.  (3) ΕΕ αριθ. L 270 της 2. 10. 1976, σ. 13.  (4) ΕΕ αριθ. L 33 της 6. 2. 1985, σ. 8.